Budurci Na: Dalilan Da Ya Sa Mata Da Dama Ba Sa Ganin Jini A Ranar Darensu Na Farko – Ilimin Don ‘Yan Maza Da ‘Yan Mata. - DUNIYAN FASAHA Budurci Na: Dalilan Da Ya Sa Mata Da Dama Ba Sa Ganin Jini A Ranar Darensu Na Farko – Ilimin Don ‘Yan Maza Da ‘Yan Mata. - DUNIYAN FASAHA Budurci Na: Dalilan Da Ya Sa Mata Da Dama Ba Sa Ganin Jini A Ranar Darensu Na Farko – Ilimin Don ‘Yan Maza Da ‘Yan Mata. ~ DUNIYAN FASAHA
Home » shawarwari » Budurci Na: Dalilan Da Ya Sa Mata Da Dama Ba Sa Ganin Jini A Ranar Darensu Na Farko – Ilimin Don ‘Yan Maza Da ‘Yan Mata.
Budurci Na: Dalilan Da Ya Sa Mata Da Dama Ba Sa Ganin Jini A Ranar Darensu Na Farko – Ilimin Don ‘Yan Maza Da ‘Yan Mata.
Har farin kyalle ake shimfi dawa akan abin kwanciyar amarya da ango a darensu na farko don a tabbatar da zubar jini daga gaban amaryar, kuma cikin alfahari za a yi ta yawo da kyallen ana nunawa manya fa cewa “Wance bata zub da mutuncin taba kafin ta yi aure” Wannan dabi’a ta fitar jini daga farjin mace a jima’inta na farko ba mu kadai ke da ita ba. Mutanen Pakistan, Indiya, Bangladesh, Afghanistan da sauran kasashe na da irin wannan tunani na cewa dole sai jini ya fita daga gaban mace a jima’inta na farko. Kuma idan har ta sadu da namiji a matsayin saduwar farko, kuma bai ga jini ba, to lalle ta taba saduwa da wani kafin shi kuma a wancan saduwar tata, jini ya fita Wannan batu namu ya zo ne da nufin karyata wancan tunani da ke cewa wajibi ne macen da ba ta taba saduwa da da namiji ba ta fitar jini ta gabanta a yayin saduwarta da na namiji a karo na farko. Wannan ko kusa ko alama ba gaskiya bane.
Haka abin zai kasance har zuwa kan wacce sam ba ta da tantanin budurci. Ita wacce ba ta da wannan tantani, ba ta fitar da jini ko a jima’inta na farko Ga yawancin mata, wannan tantani na fi cewa da kansa sakamakon yin abubuwa na motsa jiki kamarsu tukin keke, sukuwa a kan doki, wata ma daga yin rawa ko kuma ta hanyar yin amfani da kyalle a maimakon auduga a yayin al’ada. Wannan na faruwa ga mace da ke dauke da tantanin budurci marasa kwari Yana da kyau mu fahimci cewa, tantanin budurci na shafewa da kansa bisa dalilin girman mace. Anan muna nufin, mace mai karancin shekaru (kamar shekaru 16 ko kasa da haka) na da yiwuwar fitar da jini a jima’i na farko sama da ‘yar shekaru 25 zuwa sama
Fitar jini ba hujja ba ce, saboda fitar jini ya danganta ne ga irin tantanin budurcin da mace ke dauke da shi tun daga lokacin da aka haifeta. Akalla, kaso 63 na matan duniya ba za su fitar da jini ba a lokacin jima’insu na farko. Kaso 37 ne bisa hasashe za su fitar da jini a lokacin jima’insu na farko bisa bincike mai inganci da aka wallafa a wata mujallar lafiya ta kasar Ingila Samun ilimin budurci na da matukar amfani ga maza da mata, musamman ma maza. An zargi mata, an wulakantasu, an ci zarafinsu, aurensu ya mutu, a shekaru da dama da suka gabata ma an jefe mata kawi don ba su fitar da jini ba a lokacin jima’insu na farko. Wannan ilimi ko shakka babu zai taimaka wajen kare mutunci da muhibbar mata, tare da fitar da su daga zargin mazajen aurensu, iyayen da danginsu Mu kiyaye, ba duk wacce bata fitar da jini a daren farkonta ba ce, wacce ba ta da budurci. Don Allah a yada don al’umma ta amfana.